# Consorci de Serveis Universitaris de Catalunya

El Consorci de Serveis Universitaris de Catalunya (CSUC) és una entitat de dret públic que agrupa deu universitats catalanes, tant públiques com privades. Té com a missió de millorar la cooperació i la coordinació en la gestió.
Neix el desembre del 2013 amb la fusió del Centre de Serveis Científics i Acadèmics de Catalunya i el Consorci de Biblioteques Universitàries de Catalunya.
Va ser creat a iniciativa de la Generalitat de Catalunya per a compartir o mancomunar els serveis acadèmics, científics i tècnics, transferir coneixement i gestionar les entitats consorciades. Això ha de contribuir a l'eficàcia, l'eficiència i les economies d'escala.
Ofereix serveis operatius i de manteniment de tota la infraestructura del consorci. Actua com a grup de compra per a obtenir condicions millors, com per exemple en el camp de l'energia, que es pot eixamplar a universitats de fora del consorci. Gestiona sistemes d'informàtica i de comunicació compartides, com l'Anella Científica i el CATNIX; portals i biblioteques digitals, com ara les Tesis doctorals en xarxa, el Recercat, les Revistes Catalanes amb Accés Obert o els Materials Docents en Xarxa; el Catàleg Col·lectiu de les Universitats de Catalunya o l'administració electrònica. De 2017 a mitjan 2024 ha adjudicat licitacions per un total de 660 milions d'euros.
El primer director en va ser l'economista Miquel Puig, seguit el juliol de 2021 per l'enginyera informàtica Montse Soler i Prat, que el juny 2022 va passar el relleu a Olga Lanau i Rami, anteriorment directora general del Grup Universitat de Barcelona.

## Referències

* ↑ «Consorci de Serveis Universitaris de Catalunya». A: Nomenclatura de gestió universitària [en línia]. 5a ed. Barcelona: TERMCAT, Centre de Terminologia, cop. 2022.. 5a edició. Barcelona: Xarxa Vives d'universitats & TERMCAT, 2022 (Diccionaris en línia núm. 180).
* 1 2 3 «El Govern culmina la creació del Consorci de Serveis Universitaris de Catalunya (CSUC) per millorar l'eficiència i racionalitzar recursos en l'àmbit universitari». Notes de Premsa. Generalitat de Catalunya, 10-12-2013 [Consulta: 5 setembre 2024].
* ↑ «Neix el Consorci de Serveis Universitaris de Catalunya (CSUC)». Document. Butlletí del Col·legi Oficial de Bibliotecaris-Documentalistes de Catalunya. COBDC, 24-02-2014. Arxivat de l'original el 7 de març 2016. ISSN: 1699-5791 [Consulta: 4 març 2016].
* ↑ «ACORD GOV/173/2013, de 10 de desembre, pel qual es ratifica la dissolució del Consorci de Biblioteques Universitàries de Catalunya (CBUC) per absorció per part del Consorci Centre de Serveis Científics i Acadèmics de Catalunya (CESCA), i s'aprova la modificació dels Estatuts d'aquest, que passa a denominar-se Consorci de Serveis Universitaris de Catalunya (CSUC)». Diari Oficial de la Generalitat de Catalunya, 6520, 12-12-2013, pàg. 1-11 [Consulta: 4 març 2016].
* ↑ «Endesa servirà electricitat renovable a 23 universitats». El Punt Avui, 10-04-2018, pàg. 25.
* ↑ Galisteo, Alejandro «Endesa y Naturgy se adjudican por 20 millones el suministro de energía de las universidades catalanas» (en castellà). El Peródico d'España, 10-05-2024 [Consulta: 5 setembre 2024].
* ↑ «La Universidad Rey Juan Carlos de Madrid comprará energía de origen 100% renovable» (en castellà). El Periódico de la Energía, 11-03-2018. [Consulta: 5 setembre 2024].
* ↑ «El Govern ratifica las tarifas del Consorci de Serveis Universitaris de Catalunya». La Vanguardia, 03-05-2016.
* ↑ «Consorci de Serveis Universitaris de Catalunya (CSUC), licitacions, adjudicacions i contractes públics». Gobierto Contratación, 2017-2024. [Consulta: 5 setembre 2024].
* ↑ «Miquel Puig i Raposo». Gran Enciclopèdia Catalana. Barcelona: Grup Enciclopèdia Catalana.
* ↑ «Olga Lanau, nomenada directora general del CSUC, deixa la direcció general del Grup UB». Universitat de Barcelona, 15-06-2022. [Consulta: 5 setembre 2024].